Lina Grinčikaitė-Samuolė

Lina Grinčikaitė-Samuolė (g. 1987 m. gegužės 23 d. Klaipėdoje) – Lietuvos lengvaatletė, kuri specializuojasi sprinto rungtyse. Keturių nacionalinių aukso medalių 100 m distancijos bėgime savininkė. Šalies olimpinės rinktinės narė.

 Biografija 
Tarptautinėse varžybose L. Grinčikaitė pradėjo dalyvauti nuo 2003 m. Pirmasis jos pasirodymas buvo Pasaulio jaunių lengvosios atletikos čempionate, kuriame sportininkė pasiekė finalinį bėgimą ir su 11.75 s rezultatu 100 m distancijoje liko septintoje vietoje. Po metų bėgike jau pradėjo dalyvauti jaunimo lygio varžybose.

2004 m. pasaulio jaunimo čempionate atletei nepavyko pasiekti finalo. 100 m distanciją ji įveikė per 11.71 s ir pusfinalyje savo grupėje liko penktoje vietoje. 2005 m. sportininkė užfiksavo pirmąjį savo 60 m bėgimo distancijos rezultatą stambiose varžybose. Europos uždarų patalpų čempionate Grinčikaitė pusfinalyje liko paskutinė ir į finalinį bėgimą nepateko. po metų sportininkė pateko ir į pasaulio uždarų patalpų čempionatą. Lengvaatletei sekėsi geriau ir per 7.38 s įveikusi distanciją pusfinalio grupėje liko 6, bet į finalą vis tiek nepateko. Tais pačiais metais Grinčikaitė antrąsyk dalyvavo pasaulio jaunimo čempionate. 100 m distancijoje ji pasiekė finalą ir liko 6, o 200 m distancijoje ji su 23.84 s rezultatu liko antra kvalifikacinio turo grupėje, bet į tolesnį etapą nepateko. 2007 m. lengvaatletė pirmą kartą sudalyvavo Europos atletikos iki 23 metų čempionate, bet 100 m bėgime liko ketvirta, o su šalies rinktinės estafetės komanda laimėti prizinių vietų taip pat nepavyko. 2008 m. vasaros olimpinės žaidynės Grinčikaitei buvo debiutinės. Sportininkė pasirodė sėkmingai ir tapo pirmąja lietuve patekusią į olimpinį pusfinalį.

2009 m. bėgikei atnešė įvairių tarptautinių medalių. Kaune vykusiame 2009 m. Europos iki 23 metų čempionate laimėjo aukso medalį 100 m bėgime ir bronzą estafetės varžybose. Tą patį sezoną atletė pelnė aukso medalį Universiadoje. Sportininkė taip pat buvo įveikusi kvalifikacinį normatyvą patekimui į 2009 m. Pasaulio čempionatą, bet dalyvauti nepanoro. 2010 m. Pasaulio uždarų patalpų lengvosios atletikos čempionatas L. Grinčikaitei buvo trečiasis ir jame pasiekė aukščiausią savo vietą – 13. Vasaros sezono metu bėgike laimėjo ketvirtąjį 100 m bėgimo nacionalinį aukso medalį 2010 m. Lietuvos čempionate. Tais pačiais metais sportininkė įveikė kvalifikacinį normatyvą patekimui į 2010 m. Europos čempionatą ir jame liko dvylikta. 2011 m. Europos uždarų patalpų lengvosios atletikos čempionate iškovojo kelialapį į finalą, bet dėl patirtos traumos pusfinalyje nestartavo. 2012 m. Europos čempionate Lina Grinčikaitė pelnė bronzos medalį.

 Pasiekimai 
2003Pasaulio jaunučių lengvosios atletikos čempionatasŠerbrukas,  7100 m11.752005Europos jaunimo lengvosios atletikos čempionatasKaunas,  2100 m11.692006Pasaulio jaunimo lengvosios atletikos čempionatasSalonikai,  7100 m11.872006Pasaulio uždarų patalpų čempionatasMaskva, 1860 m7.382008Pasaulio uždarų patalpų čempionatasValensija, 217.412008Lietuvos čempionatasKaunas, 1100 m11.502008Olimpinės žaidynėsPekinas, 1411.502009UniversiadaBelgradas,  111.312009 Europos atletikos iki 23 metų čempionatasKaunas,  111.37 3Estafetė 4 x 100 m44.092009 Lietuvos čempionatasKaunas,  1Estafetė 4 x 100 m44.85 1100 m11.632010Pasaulio uždarų patalpų čempionatasDoha, 1360 m7.342010Lietuvos čempionatasKaunas,  1100 m11.442010Europos čempionatasBarselona, 12100 m11.352011Lietuvos UP čempionatasKlaipėda,  160 m7.332011UniversiadaŠendženas,  3100 m11.442012Pasaulio uždarų patalpų čempionatasStambulas, 1260 m7.262012Europos čempionatasHelsinkis,  3100 m11.322012Olimpinės žaidynėsLondonas,  17100 m11.302013UniversiadaKazanė,  2100 m11.322013Pasaulio čempionatasMaskva,  28100 m11.482014Europos čempionatasCiurichas,  18100 m11.522015Europos uždarų patalpų čempionatasPraha, 2560 m7.412016Europos čempionatasAmsterdamas,  20100 m11.77

 Asmeniniai rekordai 

 Lauke 
 100 m bėgimas – 11.19 (2012)
 200 m bėgimas – 23.33 (2008)
 Estafetė 4 x 100 m – 43.95 (2008)

 Uždarose patalpose 
 60 m bėgimas − 7.26 (2012)
 200 m bėgimas – 23.74 (2010)
 300 m bėgimas – 40.04 (2013)

 Nuorodos 
 Grinčikaitė IAAF puslapyje 
 Grinčikaitė All-Athletics puslapyje

Kategorija:Lietuvos olimpiečiai
Kategorija:Lietuvos sprinteriai